9.  การควบคุมภายใน

บริษัทให้ความสำคัญต่อระบบการควบคุมภายในเป็นอย่างยิ่ง
มีการจัดตั้งหน่วยงานตรวจสอบภายในเพื่อตรวจสอบในเรื่องการควบคุมภายในโดยนำเสนอต่อคณะกรรมการตรวจสอบและกรรมการผู้จัดการโดยตรง
คณะกรรมการตรวจสอบจะทำหน้าที่สอบทานความเหมาะสมและมีประสิทธิภาพของระบบควบคุมภายในและรายงานผลต่อคณะกรรมการบริษัทต่อไป
ทั้งนี้จากการประเมินระบบการควบคุมภายในของบริษัทในด้านต่าง ๆ สรุปได้ดังนี้

-   องค์กรและสภาพแวดล้อม บริษัทมีการวางเป้าหมายการดำเนินธุรกิจที่ชัดเจน โดยมีการกำหนด

วิสัยทัศน์ กลยุทธ เพื่อให้การปฏิบัติงานเป็นไปตามเป้าหมาย
มีการปรับโครงสร้างองค์กรและสภาพแวดล้อมให้สอดคล้องกับการบริหารงานของบริษัทรองรับการเติบโตของบริษัทในระยะยาว
มีการกำหนดสายงานบังคับบัญชา และกำหนดบทบาทและหน้าที่ของพนักงานเป็นลายลักษณ์อักษร
เพื่อให้พนักงานทุกคนทราบถึงหน้าที่ความรับผิดชอบของตนและปฏิบัติงานได้อย่างเหมาะสมเต็มความสามารถ

-   การบริหารความเสี่ยง บริษัทจัดให้มีกระบวนการบริหารความเสี่ยง เพื่อควบคุมและลดความ

เสี่ยงที่อาจเกิดขึ้นจากปัจจัยภายในและปัจจัยภายนอก มีคณะกรรมการบริการความเสี่ยง
ทำหน้าที่ติดตามประเมินความเสี่ยงตามมาตรฐานโรงพยาบาลและบริการสุขภาพ (Hospital
Accreditation) โดยสม่ำเสมอ
และกำหนดมาตรการป้องกันและบริหารความเสี่ยงให้อยู่ในระดับที่เหมาะสม
รวมทั้งติดตามดูแลหน่วยงานต่าง ๆ ให้ปฏิบัติตามมาตรการที่กำหนดไว้อย่างต่อเนื่อง

-   การควบคุมการปฏิบัติงานของฝ่ายบริหาร บริษัทมีการติดตามดูแลการดำเนินงานของบริษัท

และบริษัทย่อยอย่างสม่ำเสมอและต่อเนื่อง
โดยกำหนดขอบเขตหน้าที่ของคณะกรรมการไว้อย่างชัดเจน รวมถึงกำหนดอำนาจในการบริหารงาน
และกำหนดขอบเขตอำนาจอนุมัติของฝ่ายบริหารและพนักงานแต่ละระดับไว้อย่างชัดเจน
ทั้งนี้เพื่อให้การดำเนินงานของบริษัทมีความโปร่งใส
ดูแลผลประโยชน์ให้แก่ผู้ถือหุ้นและไม่เกิดความขัดแย้งทางผลประโยชน์
มีการติดตามตรวจสอบและทบทวนผลการดำเนินงานของบริษัทอย่างสม่ำเสมอ
โดยคำนึงถึงการปฏิบัติตามกฎหมายและข้อบังคับที่เกี่ยวข้อง

-   ระบบสารสนเทศและการสื่อสารข้อมูล บริษัทและบริษัทย่อย มีข้อมูลระบบสารสนเทศที่สามารถ

เชื่อมโยงได้อย่างทั่วถึงทั้งองค์กรเพื่อนำข้อมูลไปใช้ในการตัดสินใจได้อย่างถูกต้องทันเวลา
มีระบบรักษาความปลอดภัยของข้อมูลและสารสนเทศที่มีประสิทธิภาพเพียงพอ
มีระบบการจัดเก็บข้อมูลที่สามารถตรวจสอบความถูกต้องย้อนหลังได้
มีการจัดเก็บเอกสารประกอบการบันทึกบัญชีไว้ครบถ้วนเป็นหมวดหมู่
และใช้นโยบายบัญชีตามหลักการบัญชีที่รับรองทั่วไป
การเสนอเรื่องให้คณะกรรมการบริษัทพิจารณาจัดให้มีเอกสารข้อมูลประกอบเพียงพอต่อการตัดสินใจ
และส่งให้คณะกรรมการบริษัทพิจารณาก่อนการประชุมอย่างน้อย 7 วัน
มีการบันทึกรายงานการประชุมที่มีสาระสำคัญครบถ้วน

บริษัทและบริษัทย่อย
จัดให้มีการสื่อสารข้อมูลกับบุคคลภายนอกโดยมีการเผยแพร่ข้อมูลผ่านทางเว็บไซต์
www.mahachaihospital.com เพื่อใช้เป็นช่องทางติดต่อ
ให้ความรู้และข่าวสารสำหรับลูกค้าและบุคคลทั่วไป และให้ผู้ถือหุ้น นักลงทุน
สามารถได้รับข้อมูลของบริษัทอย่างทั่วถึง

-   ระบบการติดตาม บริษัทมีระบบการประเมินและติดตามการดำเนินงาน เพื่อให้การจัดการและ

การบริหารงานเป็นไปอย่างมีประสิทธิภาพ
โดยมีการติดตามผลการปฏิบัติงานให้เป็นไปตามเป้าหมายของบริษัท
รวมถึงดัชนีชี้วัดผลปฏิบัติงานประจำปี (KPI)
เพื่อใช้ในการพิจารณากำหนดแนวทางการปรับปรุงแก้ไขข้อบกพร่องให้สอดคล้องกับปัจจัยภายในและภายนอกที่เปลี่ยนแปลงไป

คณะกรรมการตรวจสอบได้พิจารณาและติดตามฐานะการเงินและผลการดำเนินงานอย่างสม่ำเสมอ
และให้ข้อเสนอแนะแก่คณะกรรมการบริษัท
การทบทวนระบบการควบคุมภายในและการบริหารความเสี่ยงเป็นไปอย่างต่อเนื่อง
และแก้ไขให้สอดคล้องกับสถานการณ์ที่เปลี่ยนแปลงไป

นอกจากนี้ ผู้สอบบัญชีของบริษัท คือ สำนักงานปิติเสวี โดยนางสาวชวนา วิวัฒน์พนชาติ
ซึ่งเป็นผู้ตรวจสอบงบการเงินประจำปี 2554
ไม่ได้แสดงความเห็นว่าบริษัทมีข้อบกพร่องที่มีสาระสำคัญเกี่ยวกับระบบควบคุมภายใน